***Приложение №9* ПРОЕКТ!**

ДОГОВОР

№ ...................... /..........................

Днес, ......................2017 г. в гр. София, между представители на страните:

**„БДЖ – ПЪТНИЧЕСКИ ПРЕВОЗИ” ЕООД**, със седалище и адрес на управление: гр. София: ул. “Иван Вазов” № 3, вписано в Търговския регистър при Агенция по вписванията с ЕИК № 175405647, ИН по ЗДДС № BG 175405647, представлявано от Димитър Станоев Костадинов – Управител, наричано по-долу за краткост “**ВЪЗЛОЖИТЕЛ”**

**и**

………...................………………………………….., със седалище и адрес на управление: …..............………………………………………….., вписано в Търговския регистър при Агенция по вписванията с ЕИК № ……………………., ИН по ДДС № ……………………., представлявано от ……………………………………- …………….., наричано по-долу за краткост **“ИЗПЪЛНИТЕЛ”**,

**на основание на утвърден протокол от Управителя на „БДЖ – Пътнически превози” ЕООД, след проведена обществена поръчка по реда на глава Двадесет и шеста от ЗОП се сключи настоящият Договор за следното:**

І. ПРЕДМЕТ НА ДОГОВОРА

1.1.**ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема срещу възнаграждение да предоставя фиксирани телефонни услуги и интернет достъп чрез обществена фиксирана телефонна мрежа за нуждите на **ВЪЗЛОЖИТЕЛЯ,** съгласно Техническата спецификация на **ВЪЗЛОЖИТЕЛЯ** - Приложение № 2 и Общите условия на **ИЗПЪЛНИТЕЛЯ** - Приложение № 1, които са неразделна част от този договор.

**1.2.**Телефонните постове и адресите на **ВЪЗЛОЖИТЕЛЯ**, за които се предоставят услугите по т. 1.1 са посочени в Приложения № 6 , 7 и 8 – които са неразделна част от договора.

ІІ. СРОК НА ДОГОВОРА

2.1. Настоящият договор влиза в сила от датата на сключването му.

**2.2. ИЗПЪЛНИТЕЛЯТ** е длъжен в срок от дата първи на месеца следващ месеца на сключване на договорада започне предоставянето на услугата по т. 1.1.

2.3. Срокът на договора е до 1 (една) година от датата на започване на предоставянето на услугата или до изчерпване на стойността, в зависимост от това кое събитие настъпи първо.

ІІІ. ЦЕНИ И НАЧИН НА ПЛАЩАНЕ

3.1. Цените на услугите, предмет на настоящия договор са съгласно Ценовото предложение на **ИЗПЪЛНИТЕЛЯ**, **Приложение № 4**, неразделна част от този договор.

3.2. Цените на услугите от този договор са в лева, без ДДС.

**3.3.** При промяна от страна на **ИЗПЪЛНИТЕЛЯ** на цените на услугите, които той предлага в страната, в посока намаляването им под стойностите на договорените такива по настоящия договор, същият се задължава в срок от 10 дни да уведоми **ВЪЗЛОЖИТЕЛЯ** за промяната и да включи актуализацията на цените при издаване на следващите месечни фактури за използваните услуги от **ВЪЗЛОЖИТЕЛЯ.**

**3.4.** **Общата стойност на договора е до …………….. лв. без ДДС.**

**3.5.** Налично основание за плащане се счита надлежно оформени фактури за съответното структурно звено на **ВЪЗЛОЖИТЕЛЯ** за предоставените фиксирани телефонни услуги и интернет чрез обществена фиксирана телефонна мрежа, представени до 30 – то число на месеца, следващ месеца, в който е извършена услугата.

Фактурите се представят на адрес : 1080 София, ул. “Иван Вазов” № 3, издадена на името на Възложителя: “БДЖ-Пътнически превози” ЕООД с адрес – 1080 София, ул. “Иван Вазов” №3, МОЛ – Димитър Костадинов – Управител, с посочени номер и предмет на договора.

3.6. Заплащането на услугата за всеки месец ще се извършва по банков път, по сметка на **ИЗПЪЛНИТЕЛЯ**, след представяне на надлежно оформена данъчна фактура, съгласно т. **3.5.** на настоящия договор, в срок до 30 дни, считано от датата на издаване на фактурите.

3.7. Всяко плащане ще се извършва посредством банков превод по сметката на **ИЗПЪЛНИТЕЛЯ** в:

Банка ............................................., банкова сметка IBAN ....................................., BIC .................

ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ

4.1. **ИЗПЪЛНИТЕЛЯТ** има право:

**4.1.1.** Да изисква съдействие от **ВЪЗЛОЖИТЕЛЯ** при необходимост от предоставяне на данни, необходими за изпълнението на договора.

**4.1.2.** Да получи от **ВЪЗЛОЖИТЕЛЯ** стойността на използваните от ВЪЗЛОЖИТЕЛЯ услуги, при условията и сроковете посочени в договора.

4.2. **ИЗПЪЛНИТЕЛЯТ** е длъжен:

**4.2.1.** Да предоставя услугите, предмет на настоящия договор, качествено, без прекъсване – 24 часа в денонощието, 7 дни в седмицата, за целия срок на договора и в съответствие с изискванията на документацията на обществената поръчка, при спазване на изискванията на Техническата спецификация на **ВЪЗЛОЖИТЕЛЯ** и условията на своите Техническо и Ценово предложение.

**4.2.2.** Да осигури качествено изпълнение на услугите, в съответствие с изискванията заложени в разрешението му, издадено от Комисия за регулиране на съобщенията по Закона за електронните съобщения.

**4.2.3.** Да избягва всякакви действия, които биха могли да застрашат или нарушат опазването на служебната, търговската и фирмена тайна на **ВЪЗЛОЖИТЕЛЯ**, както и неправомерен достъп до информация и документация.

**4.2.4.** Да предоставя при поискване информация във вид и обем, определен от **ВЪЗЛОЖИТЕЛЯ** за вида и количеството на ползваните услуги, предмет на настоящия договор.

**4.2.5.** Да уведомява най-малко един месец предварително **ВЪЗЛОЖИТЕЛЯ** за всички влошавания на параметрите на предоставяната услуга и пълни или частични прекъсвания при извършване на профилактични прегледи, ремонти или поради развитие на електронната съобщителна мрежа, както и за сроковете на прекъсването или влошаването.

**4.2.6.** Безплатна техническа поддръжка в цялата страна.

**4.2.7.** Да осигури съвместимост между наличното оборудване на Възложителя телефонни терминали, телефонни централи, телефонни апарати/ и мрежата си, включително инсталиране и конфигуриране на допълнително оборудване, ако е необходимо такова, като разходите за сметка на Изпълнителя.

**4.2.8.** Да предоставя на **ВЪЗЛОЖИТЕЛЯ**, при поискване от негова страна, всички необходими документи и материали, свързани с договора, включително и безплатни детайлизирани сметки съгласно чл.198, ал.1 от Закона за електронните съобщения.

**4.2.9.** В срока по т. **2.3.** от **Глава II** да пренесе номерата на **ВЪЗЛОЖИТЕЛЯ**, в случай на необходимост от пренасяне, в своята мрежа и да започне предоставянето на услугите.

**4.2.10.** Да се осигури възможност за обезпечване на енергонезависимост на услугите и обмен на факсимилни съобщения.

**4.2.11.** По всяко време от срока на действие на договора и след изрично писмено уведомление от Възложителя при структурни промени или при напускане или назначаване на служители, да извърши промяна в определения брой прави телефонни постове, като увеличи или намали броя им с не повече от 5% от общия първоначален обем.

**4.2.12.** Да предостави на **ВЪЗЛОЖИТЕЛЯ** възможностите по чл. 134 от Закона за електронните съобщения при условията на закона и произтичащите от него изисквания.

V. ПРАВА И ЗАДЪЛЖЕНИЯ НА ВЪЗЛОЖИТЕЛЯ

5.1. **ВЪЗЛОЖИТЕЛЯТ** има право:

**5.1.1.** Да контролира по всяко време качеството и стадиите на изпълнение на услугите, предмет на договора.

**5.1.2.** В случай на констатирани нередности, пропуски или некачествено изпълнение на услугите, предмет на договора, да уведоми незабавно **ИЗПЪЛНИТЕЛЯ** за предприемане на съответни мерки.

**5.1.3.** Да изисква от **ИЗПЪЛНИТЕЛЯ** да избягва всякакви действия, които биха могли да застрашат или нарушат опазването на служебната, търговската и фирмена тайна на **ВЪЗЛОЖИТЕЛЯ**, както и неправомерен достъп до документация.

5.2. **ВЪЗЛОЖИТЕЛЯТ** е длъжен:

**5.2.1.** Да окаже необходимото съдействие на **ИЗПЪЛНИТЕЛЯ** за изпълнение на договора.

**5.2.2.** Да заплаща договорените услуги, свързани с ползването на мрежата, в срока по т. **3.5. от Глава III.**

**5.2.3.** Да спазва Общите условия на Изпълнителя и да не извършва действия с цел иницииране на повиквания и осъществяване на разговори по начин, увреждащ правата и интересите на **ИЗПЪЛНИТЕЛЯ.**

VI. ГАРАНЦИИ

**6.1.** При подписване на договора ИЗПЪЛНИТЕЛЯТ предоставя на ВЪЗЛОЖИТЕЛЯ гаранция за изпълнение на договора в размер на ............................... */.................................. /* лева, която сума представлява 5 % от стойността на договора без ДДС, в една от следните форми:

**6.2.** Безусловна неотменяема банкова гаранция или застраховка, учредена в полза на "БДЖ - Пътнически превози" ЕООД със срок на валидност **30** /тридесет/ дни след изтичане на срока на договора

**6.3.** Парична гаранция, внесена по банкова сметка на ВЪЗЛОЖИТЕЛЯ "БДЖ-Пътнически превози" ЕООД - ОББ, клон Света София IBAN: BG 57 UBBS 8002 1052 2265 20, B1C UBBSBGSF.

**6.3.1.** Гаранцията за изпълнение се задържа от **ВЪЗЛОЖИТЕЛЯ**:

**-** При закъснение на изпълнението на договора.

**-** При неизпълнение на задълженията – частично или изцяло.

**-** При изпълнение на задължението за ремонт с некачествени материали и части, които не са заменени с качествени в сроковете по този договор.

**6.3.2.** Гаранцията за изпълнение, когато е банкова гаранция или застраховка се усвоява от ВЪЗЛОЖИТЕЛЯ чрез декларация до съответната банка или застраховател, че ИЗПЪЛНИТЕЛЯТ е в нарушение на договора, без да е необходимо посочване на конкретни обстоятелства или представяне на доказателства.

**6.4.** При усвояване на гаранция, която е под формата на внесен депозит, ВЪЗЛОЖИТЕЛЯТ писмено уведомява за решението си и за размера на усвоената част от гаранцията на ИЗПЪЛНИТЕЛЯ.

**6.5.** ВЪЗЛОЖИТЕЛЯТ има право да усвои такава част от гаранцията, която покрива отговорността на ИЗПЪЛНИТЕЛЯ за неизпълнението, включително размера на начислените неустойки и обезщетения.

**6.6.** ВЪЗЛОЖИТЕЛЯТ уведомяват писмено ИЗПЪЛНИТЕЛЯ за намерението си да пристъпят към усвояване на гаранцията.

**6.7.** ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси обезщетение за претърпени вреди, които са в по-голям размер.

**6.8.** Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.

**VІІ. ОТГОВОРНОСТИ И НЕУСТОЙКИ**

**7.1.** При прекъсване на услугите предмет на договора за повече от 24 часа, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 0,5 % от стойността на договора за всеки 24 - часов период на прекъсване, но не повече от 10 % от стойността на договора.

**7.2.** При неизпълнение на договорените задължения, неизправната страна дължи на изправната обезщетение за действително причинени щети.

**7.3.** ВЪЗЛОЖИТЕЛЯТ приспада начислените неустойки по предходните точки от гаранцията за изпълнение на договора или от всяка друга сума дължима на ИЗПЪЛНИТЕЛЯТ по настоящия договор.

**7.4.** ВЪЗЛОЖИТЕЛЯТ може да удържа начислените неустойки по предходните точки от гаранцията за изпълнение или от всяка сума, дължима на изпълнителя по този договор.

**7.5.** При забава в плащането на предоставените услуги, предмет на договора и приети по съответния ред, ВЪЗЛОЖИТЕЛЯТ дължи обезщетение в размер на законната лихва за забава, но не повече от 10% от стойността на неизпълнението.

**7.6.** Страните запазват правото си да търсят обезщетение за вреди по общия ред, ако тяхната стойност е по-голяма от изплатените неустойки по реда на този раздел.

**VІІІ. СПОРОВЕ**

8.1. Всеки спор, породен от този договор или отнасящ се до него, ще бъде разрешаван доброволно по пътя на преговори, взаимни консултации и обмен на мнения, като постигнатото съгласие между страните ще бъде оформено в писмено споразумение.

8.2. В случай, че не бъде постигнато съгласие по т.8.1., всички спорове, породени от този договор или отнасящи се до него, могат да бъдат решавани чрез медиация.

8.3. В случай, че не бъде постигнато съгласие по т.8.2., всички спорове, породени от този договор или отнасящи се до него, ще бъдат разрешавани по съдебен ред.

8.4. Медиацията не е задължителна преди отнасяне на спора за решаване по съдебен ред.

**IХ. ФОРСМАЖОР**

**9.1.** Страните не носят отговорност за пълно или частично неизпълнение на задълженията по договора, ако то се дължи на "непреодолима сила" /форсмажор/.

**9.2.** Страната, която е изпаднала в невъзможност да изпълни задълженията си поради настъпило форсмажорно обстоятелство, е длъжна в 5-дневен срок да уведоми писмено другата страна за възникването му, както и за предполагаемия период на действие и прекратяване на форсмажорното обстоятелство като представя съответните официални документите издадени от компетентните органи, удостоверяващи наличието на форсмажор.

**X. СЪОБЩЕНИЯ**

**10.1**. Всички съобщения между страните, свързани с изпълнението на настоящия договор, са валидни, ако са направени в писмена форма и са подписани от упълномощени представители на Възложителя и Изпълнителя.

**10.2.** За дата на получаване на съобщението се смята:

- Датата на предаването - при предаване съобщението на ръка;

- Датата, посочена в обратната разписка - при изпращане по пощата;

- Датата на приемането - при изпращане по факс.

**10.3.** За валидни адреси за приемане на съобщения, свързани с изпълнението на настоящия Договор и предаване на документи се смятат:

**ЗА ВЪЗЛОЖИТЕЛЯ:**  **ЗА ИЗПЪЛНИТЕЛЯ:**

„БДЖ – Пътнически превози” ЕООД, ..........................................

гр. София, ул. „Иван Вазов” №3, ..........................................

отдел "Обща администрация" ..........................................

GSM: ............................................ GSM:................................

**10.4.** При промяна на адреса, съответната страна е длъжна да уведоми другата в тридневен срок от промяната. В случай, че някоя от страните не е изпълнила това свое задължение, всички съобщения, изпратени до последния й валиден по договора адрес, се считат за надлежно връчени.

**XI. ОБЩИ ПОЛОЖЕНИЯ. ПРЕКРАТЯВАНЕ НА ДОГОВОРА.**

**11.1.** Страните по настоящия договор могат да го изменят, само в случаите и при условията на чл.116, ал.1 от ЗОП.

**11.2.** При настъпване на форсмажорни обстоятелства срокът на действие на настоящия договор се удължава с тяхното времетраене.

**11.3.** Настоящият договор се прекратява:

**11.3.1.** с изтичане на срока, за който е сключен;

**11.3.2.** по взаимно съгласие между страните, изразено в писмена форма;

**11.3.3.** при виновно неизпълнение на задълженията на една от страните по ДОГОВОРА - с 10-дневно писмено предизвестие от изправната до неизправната страна;

**11.4**. При констатирани нередности и/или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

**11.4.1.** с окончателното му изпълнение;

**11.4.2.** по реда на чл.118, ал.1 от ЗОП;

**11.4.3.** когато са настъпили съществени промени във финансирането на обществената поръчка – предмет на ДОГОВОРА, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление веднага след настъпване на обстоятелствата.

**11.5.** ВЪЗЛОЖИТЕЛЯТ може да прекрати ДОГОВОРА без предизвестие, когато ИЗПЪЛНИТЕЛЯТ:

**11.5.1.** забави изпълнението на някое от задълженията си с повече от пет работни дни;

**11.5.2.** не отстрани в разумен срок, определен от ВЪЗЛОЖИТЕЛЯ, констатирани нередности;

**11.5.3.** не изпълни точно някое от задълженията си по ДОГОВОРА;

**11.5.4.** използва подизпълнител, без да е декларирал това в офертата си или ползва подизпълнител, различен от посочения в офертата му;

**11.5.5.** бъде обявен в несъстоятелност или когато е в производство по ликвидация.

**11.6.** ВЪЗЛОЖИТЕЛЯТ може да прекрати ДОГОВОРА едностранно с 10-дневно писмено предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и приети от ВЪЗЛОЖИТЕЛЯ дейности по изпълнение на ДОГОВОРА.

**11.7.** За неуредените в този договор въпроси ще се прилага действащото законодателство на Република България.

**11.8.** Настоящият договор се състои от ………/………./ страници и се състави и подписа в два еднообразни екземпляра, по един за всяка от страните.

Неразделна част от настоящия договор са следните приложения:

**1.** Общи условия на **ИЗПЪЛНИТЕЛЯ** – Приложение № 1

**2.** Техническа спецификация на **ВЪЗЛОЖИТЕЛЯ** - Приложение №2

3. Техническо предложение на ИЗПЪЛНИТЕЛЯ – Приложение № 3

**4.** Ценово предложение на **ИЗПЪЛНИТЕЛЯ** – Приложение № 4

**5.** Гаранция за изпълнение на договора – Приложение № 5

6. Списък на телефонните постове и адресите на ВЪЗЛОЖИТЕЛЯ - фиксирани гласови услуги с неограничено право на избиране - Приложение № 6

**7.** Списък на телефонните постове и адресите на **ВЪЗЛОЖИТЕЛЯ** – **фиксирани гласови услуги с неограничено право на избиране интернет** -Приложение№7;

**8.** Списък на телефонните постове и адресите на **ВЪЗЛОЖИТЕЛЯ** – **фиксирани услуги с ограничено право на избиране и интернет -** Приложение№8;

ВЪЗЛОЖИТЕЛ: ИЗПЪЛНИТЕЛ:

**Димитър Костадинов ...........................................**

*Управител* **.........................................**

*на „БДЖ-Пътнически превози” ЕООД*  **..........................................**